Държавен вестник, бр. 21, 2015 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  21
Във връзка с това беше приет пакет доку-
менти, с които да се гарантира създаването 
на eCall система, чрез която да се предоста-
вя достъпна оперативносъвместима услуга 
непрекъснато в цяла Европа:
Ø 
Директива 2010/40/ЕС на Европейския 
парламент и на Съвета по отношение 
на хармонизираното предоставяне на 
оперативносъвместима в целия Съюз 
услуга eCall28;
Ø 
Препоръка 2011/750/ЕС на Комисия-
та относно подкрепата за обхващаща 
целия ЕС услуга eCall в електронните 
съобщителни мрежи за предаване от 
превозни средства на спешни повик-
вания на телефонен номер 112 (еCall)29 
(Препоръката);
Ø 
Делегиран регламент (ЕС) № 305/2013 
на Комисията от 26 ноември 2012 г. за 
допълване на Директива 2010/40/ЕС 
на Европейския парламент и на Съве-
та по отношение на хармонизираното 
предоставяне на оперативносъвместима 
система eCall в целия ЕС30; 
Ø 
Решение № 585/2014/ЕС на Европейския 
парламент и на Съвета от 15 май 2014 г. 
за въвеждането на оперативно съвмес-
тимата в целия Съюз услуга eCall31.
В изпълнение на изискванията, залегна-
ли в посочените документи, е необходимо 
в България да бъде създадена организация 
за спешно реагиране при повиквания eCall 
по начин, който най-добре съответства на 
наличната инфраструктура от служби за 
спешно реагиране. Най-късно до 1 октомври 
2017 г. на територията на България следва 
да е изградена инфраструктурата за центро-
вете за приемане на спешни повиквания по 
системата eCall.
Системата трябва да гарантира непре-
къснатост на услугата, както и оперативна 
съвместимост при предаването на гласово/
звуково повикване и на минимален набор от 
данни, генерирани от бордовата система eCall 
на превозното средство, включително точното 
място и време на злополуката. Предаването 
на данни трябва да е в съответствие с из-
искванията за защита на правото на непри-
косновеност на личния живот и на правото 
на защита на личните данни на засегнатия 
потребител. За целта следва да бъдат приети 
правила за работата на мобилните оператори 
при обработване на еCall повикванията.
В изпълнение на Препоръката до 31 де-
кември 2014 г. мобилните оператори, опери-
ращи на територията на Република България, 
въведоха механизъм за използване на eCall 
дискриминатор в мрежите си, което е пред-
поставка за функционирането на системата. 
28 ОВ, L 207/6.8.2010 г.
29 ОВ, L 303/22.11.2011 г.
30 ОВ, L 91/3.4.2013 г.
31 ОВ, L 164/3.6.2014 г.
Делегираният регламент за еCall32 устано-
вява общите спецификации за модернизира-
нето на инфраструктурата на центровете за 
приемане на спешни повиквания, необходима 
за правилното приемане и обработване на 
повиквания по системата eCall на номер 112, 
с цел гарантиране на съгласуваността, опе-
ративната съвместимост и непрекъснатостта 
на хармонизираната услуга eCall, обхващаща 
целия Съюз.
Цялостното координиране и последова-
телно въвеждане на системата в ЕС включва 
прилагане на три вида мерки: монтиране на 
специфична система в превозните средства, 
способност на операторите на мобилни мрежи 
да предават съобщенията в определен формат 
и накрая, осигуряване на капацитет на цен-
тровете за приемане на спешни повиквания да 
обработват съобщенията и да ги пренасочват 
към ЕЕН 112. 
За изпълнение на този ангажимент в процес 
на разработване са национални правила, съ-
гласно които да се осъществяват и обработват 
повикванията, да се осъществява контролът и 
възможните мерки при евентуални нарушения, 
от системата eCall.
С цел подготовката на eCall в страната Ре-
публика България се включи във втория етап 
на проекта HeERO (Harmonised eCall European 
Pilot), в рамките на който бяха разработени 
бордови устройства за автомобилите IVS (In 
Vehicle System), система за приемане на eCall 
в центровете 112. Резултатите от проведените 
тестове за функционирането на системата са 
много добри. Очаква се проектът да бъде 
продължен под наименованието I-HeERO, за 
който Република България е заявила желание 
да участва. В рамките на проекта се предвижда 
цялостно реализиране на eCall центрове 112 
в страната, както и разработване и тестване 
на устройства за мотоциклети и тежки пътни 
превозни средства.
2.3.3. Хармонизирани номера за хармо-
низирани услуги със социална значимост от 
обхвата „116“
С оглед гарантиране предоставянето на 
хармонизирани услуги със социална значимост 
на територията на Република България при 
спазване на принципите на прозрачност и 
равнопоставеност е необходимо държавните 
институции – Министерство на вътрешните 
работи, Министерство на труда и социалната 
политика, Министерство на здравеопазването, 
съгласувано с КРС да изготвят критерии за 
оценяване на надеждността и финансовата 
обезпеченост на организациите, които желаят 
32 Делегиран регламент (ЕС) № 305/2013 на Коми-
сията от 26 ноември 2012 година за допълване на 
Директива 2010/40/ЕС на Европейския парламент 
и на Съвета по отношение на хармонизираното 
предоставяне на оперативно съвместима система 
eCall в целия ЕС (ОВ, L 91/3.4.2013 г.).